CELEX: 62008CB0119
Language: sk
Date: 2009-02-05 00:00:00
Title: vec C-119/08: Uznesenie Súdneho dvora (tretia komora) z  5. februára 2009 (návrh na začatie prejudiciálneho konania, ktorý podal Lietuvos vyriausiasis administracinis teismas — Litovská republika) — Mechel Nemunas UAB/Valstybinė mokesčių inspekcija prie Lietuvos respublikos finansų ministerijos (Článok 104 ods. 3 prvý pododsek rokovacieho poriadku — Prvá smernica o DPH — Šiesta smernica o DPH — Článok 33 ods. 1 — Pojem dane z obratu — Daň počítaná na základe obratu podnikov určená na financovanie programu údržby a rozvoja vnútroštátnej cestnej siete)

16.5.2009   
            
            
               SK
            
            
               Úradný vestník Európskej únie
            
            
               C 113/16
            
         Uznesenie Súdneho dvora (tretia komora) z 5. februára 2009 (návrh na začatie prejudiciálneho konania, ktorý podal Lietuvos vyriausiasis administracinis teismas — Litovská republika) — Mechel Nemunas UAB/Valstybinė mokesčių inspekcija prie Lietuvos respublikos finansų ministerijos
   (vec C-119/08) (1)
   
   (Článok 104 ods. 3 prvý pododsek rokovacieho poriadku - Prvá smernica o DPH - Šiesta smernica o DPH - Článok 33 ods. 1 - Pojem „dane z obratu“ - Daň počítaná na základe obratu podnikov určená na financovanie programu údržby a rozvoja vnútroštátnej cestnej siete)
   2009/C 113/32
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Lietuvos vyriausiasis administracinis teismas
   
      Účastníci konania
   
   
      Odvolateľ: Mechel Nemunas UAB
   
      Odporca: Valstybinė mokesčių inspekcija prie Lietuvos respublikos finansų ministerijos
   
      Predmet veci
   
   Návrh na začatie prejudiciálneho konania — Lietuvos vyriausiasis administracinis teismas — Výklad prvej smernice Rady 67/227/EHS z 11. apríla 1967 o harmonizácii právnych predpisov členských štátov týkajúcich sa dane z obratu (Ú. v. ES 71, s. 1301; Mim. vyd. 09/001, s. 3) a článku 33 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Litovská cestná daň počítaná na základe obratu podniku na účely financovania programu údržby a rozvoja vnútroštátnych ciest
   
      Výrok uznesenia
   
   Článok 33 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 91/680/EHS zo 16. decembra 1991, sa má vykladať v tom zmysle, že nebráni výberu dane, akou je daň z príjmu stanovená litovským zákonom o financovaní programu údržby a rozvoja cestnej siete (Lietuvos Respublikos kelių priežiūros ir plėtros programos finansavimo įstatymas).
   
      (1)  Ú. v. EÚ C 128, 24.5.2008.